b'\n_START_ARTICLE_\nAdalbert Sorsich von Severin\n_START_SECTION_\n\xc5\xbdivljenjepis\n_START_PARAGRAPH_\nNjegov stari o\xc4\x8de je bil leta 1822 povzdignjen v plemi\xc4\x8da._NEWLINE_Sprva je vstopil v vojno mornarico, nato pa je leta 1875 vstopil v 25. poljskolovski bataljon (25. Feldj\xc3\xa4ger-Battalion). Potem ko je kon\xc4\x8dal kadetsko \xc5\xa1olo, je bil leta 1878 preme\xc5\xa1\xc4\x8den k pehoti; kot poro\xc4\x8dnik je sodeloval pri avstrijski okupaciji Bosne in Hercegovine. V letih 1888-90 je bil predavatelj mad\xc5\xbear\xc5\xa1\xc4\x8dine na Terezijanski voja\xc5\xa1ki akademiji, pri \xc4\x8demer je bil leta 1889 povi\xc5\xa1an v stotnika. Od leta 1895 je bil poveljnik \xc4\x8dete v 24. honvedskem pehotnem polku, nato pa je bil septembra 1898 imenovan za poveljnika Honvedske kadetske \xc5\xa1ole v P\xc3\xa9csu. Leta 1906 je bil povi\xc5\xa1an v podpolkovnika in isto\xc4\x8dasno imenovan za poveljnika 8. honvedskega pehotnega polka. \xc4\x8cez pet let (1911) je bil povi\xc5\xa1an v generalmajorja in naslednje leto (1912) je postal poveljnik 82. honvedske pehotne brigade. Marca 1914 je postal mestni poveljnik Budimpe\xc5\xa1te in novembra istega leta je bil povi\xc5\xa1an \xc5\xa1e v podmar\xc5\xa1ala. Septembra 1915 je postal poveljnik dveh, v\xc4\x8dasih treh etapnih mad\xc5\xbearskih domobranskih brigad. Leta 1916 je bila ta skupina brigad preimenovana v 63. pehotno divizijo; septembra istega leta pa je prevzel poveljstvo 70. honvedske pehotne divizije. Leta 1918 je postal poveljnik 6. korpusa, bil maja istega leta povi\xc5\xa1an v generala pehote in julija istega leta bil imenovan za voja\xc5\xa1kega poveljnika Kaschaua._NEWLINE_Upokojen je bil 1. januarja 1919.'